मैकफेयर इण्टरनेशनल-2018 की प्रतियोगिताओं पर प्रकाश डालते हुए डा. त्रिपाठी ने बताया कि देश-विदेश के प्रतिभागियों के लिए साइन्स ड्रामा, डिबेट, साइन्स क्विज, पाॅवर प्वाइंट प्रजेन्टेशन, माॅडल यूनाइटेड नेशन्स, साइन्टिस्ट कैरेक्टर स्पीक, ओलम्पियाड्स, स्पीच, मैथमेटिक्स क्विज, जिंगल्स एवं प्रोजेक्ट आॅन वाइल्ड लाइफ कन्जर्वेशन आदि रोचक प्रतियोगितायें आयोजित की जायेंगी। ये प्रतियोगिताएं जूनियर एवं सीनियर वर्गों में आयोजित की जायेंगी। इस अवसर पर सी.एम.एस. संस्थापक व प्रख्यात शिक्षाविद् डा. जगदीश गाँधी ने कहा कि सी.एम.एस. का मानना है कि छात्रों को किताबी ज्ञान के अलावा विश्व परिदृश्य के विभिन्न पहलुओं से भी अवगत कराया जाना चाहिए। मैकफेयर इण्टरनेशनल छात्रों की प्रतिभा को निखारने-संवारने का अवसर उपलब्ध कराता है साथ ही साथ ‘विश्व एकता’ का संदेश सारी दुनिया में फैलाने का सुनहरा अवसर है। उन्होंने विश्वास व्यक्त किया कि यह आयोजन छात्रों के विश्व एकता व विश्व शान्ति के संकल्प को और अधिक दृढ़ बनायेगा।